Sagsnr. 317606

Brevid. 3148907

Ref. HEMC

Dir. tlf. 46 31 40 68

hellemc@roskilde.dk

|  |  |
| --- | --- |
| Vognmandsparkens børnehaveGartnervang 134000 Roskilde | **Dagtilbud**Rådhusbuen 1Postboks 1004000 RoskildeTlf.: 46 31 30 00kommunen@roskilde.dkwww.roskilde.dk |
|  | 30. april 2019 |

|  |  |
| --- | --- |
| Pædagogisk tilsyn 2019 | 15. april 2019 |

Fokuspunkter ved det pædagogiske tilsyn 2019:

* Lederens status på dagtilbuddets udvikling
* Observationer fra den pædagogiske praksis
* Udvalgte punkter i børne- og læringsmiljøet

Lederen udfylder de første sider, markeret med \*), med korte beskrivelser, gerne i punktform. Beskrivelserne skal dog give et indtryk af dagtilbuddet.

**Besvarelsen sendes til dagtilbuddets konsulent senest en uge inden tilsynsbesøget.**

Iagttagelser vedr. børne- og læringsmiljøet udfyldes af konsulenten ved tilsynsbesøget og konsulenten anvender skemaet på s.6 og 7.

|  |
| --- |
| **Gruppestørrelse og aldersopdeling \*)** |
| Antal indskrevne børn  | 45 |
| Antal børn pr. vuggestue- og børnehavegruppe?  |  |
| Hvordan er børnene fordelt i grupperne - aldersopdeling?  | I aldersopdelte grupper (3-4) |

|  |
| --- |
| **Opfølgning på pædagogisk tilsyn 2018 \*)** |
| Hvordan har dagtilbuddet arbejdet med anbefalinger fra tilsynet 2018 (Jf. tilsynsrapport 2018)  | Ved ikke. |
| **Personalets kvalifikationer \*)** |
| Antal uddannede pædagoger | 6 |
| Antal PAU / PGU uddannede |  |
| Antal ikke pædagogisk uddannede | 1 |
| Ledelsens overvejelse om medarbejdernes behov for kompetenceudvikling? | Da jeg er ny leder (start 5. januar) og da der har været en del at tage mig af, har jeg ikke afhold medarbejdersamtaler endnu, så dette overblik har jeg ikke.Kompetenceudvikling er noget af det, som jeg før har arbejdet meget med og som har høj prioritet. |
| Har alle medarbejdere kendskab til GDPR(persondataforordningen)? | Nej vi er ikke helt klar endnu. Har dog arkiveret alt der skal arkiveres og låst inde og er i gang med diverse beskrivelser til personalet. |
| **Sprog \*)** |
| Antal børn der er sprogvurderet jf. Dagtilbudsloven § 11-12 | 3. børn |
| Antal børn med fokuseret og særlig indsats? | 8 børn |
| Har dagtilbuddet udarbejdet handleplaner på alle børn med fokuseret og særlig indsats? | Nej ikke alle. |
| **Sikkerhed, hygiejne og retningslinjer \*)** |
| **Legepladstilsyn.**Hvem udfører tilsynet?Tidsinterval? | Nordisk legeplads institut |
| Opfølgning på legepladstilsyn, evt. udbedring af påbud. | Er gjort og påtegnelser er udført. |
| Hvad gør I for at skabe sikkerhed i den fysiske indretning indefor i dagtilbuddet? | Bruger vores øjne og jævnlige tjek og gør noget ved det som der er sikkerhedsmæssigt ikke i orden. |
| **Hygiejnetilsyn.**Hvem udfører tilsynetHvornår var sidste tilsyn? | Fødevarestyrelsen den 11. marts 2019 |
| Opfølgning på hygiejnetilsynet. | Samme dag. |
| Arbejder I efter Sundhedsstyrelsens anbefalinger om forebyggelse og sundhedsfremme inden for hygiejne, miljø og sikkerhed? | Ja. |
| **Retningslinjer.**Har I retningslinjer for ture ud af huset med børnene?Herunder retningslinjer for børn og sikkerhedsseler i bus og taxi? | Ja det har vi.De har altid sele på når vi kører i offentlig transport, hvis der er nogen.I vores egen bus er der puder og seler. |
| Har I retningslinjer for opsyn på legepladsen og hele dagtilbuddets grund? | Ja |
| Hvordan sikrer I, at alle medarbejdere inklusiv dem i tidsbegrænsede stillinger kender til retningslinjerne? | Vi fortæller dem og det der findes samt en samtale lige inden start med udgangspunkt i virkeplanen. |
| **Førstehjælpskursus.**Hvor stor en andel af dit personale har opdateretførstehjælpskursus? | Det er vidst over 4 år siden, så det skal alle have igen. |
| **Overgange fra børnehave til SFO/skole ’)** |
| Hvad har I særlig fokus på i jeres samarbejde med skolen for at skabe sammenhæng i overgangen fra dagtilbud? Nævn 2-4 hovedpointer. | Besøg inden start i SFO eller besøg af SFO her.Overlevering herfra hvis nødvendigtArbejde med deres selvhjulpenhed, at kunne skrive sit navn.Særlige skoleforløb |
| Hvordan evaluerer I samarbejdet omkring overgangen fra børnehave til SFO/skole? | Vi har leveret til 8 forskellige skoler, så det er lidt svært.Hvis de eller vi har behov herfor. |
| Bruger I overgangssangen ”Klar parat start” i jeres samarbejde med folkeskoler? | Nej. Kender den ikke. |
| Kender I Roskilde Kommunes regler/rammer omkring udsat skolestart? | Ja |

|  |
| --- |
| **Børn i udsatte positioner \*)** |
| Hvordan følger I op på, om jeres pædagogiske indsats tilgodeser og understøtter alle børns deltagelse i fællesskabet?  | På personalemøder som et fast punkt. |
| Evt. kommentarer til det tværfaglige samarbejde - er der udviklingspunkter eller behov for forbedringer? | Vi har et godt samarbejde. |
| Anvender I Roskildemodellen i forhold fx i til bekymringer, hjælpeforanstaltninger og underretninger?  | Ja det gør vi. |
| Har I kendskab til beredskabsplanen for vold og seksuellekrænkelser og følger I den? | Nej. |
| Har I udarbejdet en lokal Sorg og krise plan, hvor roller og ansvar erdefineret? | Ja men den er gammel. Trænger til revision. |
| **Samarbejde med forældre om børns trivsel, udvikling, læring og dannelse \*)** |
| Hvordan samarbejder I med forældre om en god overgang fra hjem til dagtilbud? | Vi opfordrer på besøg inden start.Lang indkøring hvis der er behov for det.Dialog om barnetForældre må deltage efter behov i hverdagen, vigtigt for os at de er trygge ved os. |
| Hvordan samarbejder I med forældre om barnets og børnegruppens trivsel og læring i dagtilbuddet? | Ved forældresamtaler, dialogmøder, daglig dialog, på forældremøder med pædagogiske oplæg. |
| Hvordan differentierer I jeres samarbejde med forældre og får afstemt gensidige forventninger til hinanden? | Ved at være bevidste om at det er en arbejdsplands og ved dialog og samtaler. |
| **Evaluering og pædagogisk udvikling \*)** |
| Har I offentliggjort jeres pædagogiskelæreplan?  | Ja, den heller Virkeplan her. |
| Har I offentliggjort jeres seneste evaluering aflæreplanen? | Det ved jeg faktisk ikke. |
| Hvilke elementer i den styrkede pædagogiske læreplan vil I sætte særlig fokus på?Og hvordan vil du understøtte medarbejderne i at implementere de elementer I vil fokusere på? | Vi er i gang med en proces, da jeg er ny leder og vi er nye medarbejdere.  |
| Hvordan etablerer og understøtter du som leder en god evalueringskultur i dit dagtilbud? | På personale møder hvor der jævnligt tages aktiviteter op til evaluering.2 gange om året at gennemgå de pædagogiske aktiviteter og værdigrundlaget.  |
| **Evt. andet, der ønskes drøftet \*)** |
|  |  |

Udfyldt af: Birgit Søndergaard

 Leder

Dato: 6.juni 2019

**Konsulentens iagttagelser og indtryk fra tilsynet**

|  |
| --- |
| **Børne- og læringsmiljøet**Læringsmiljøet understøtter og drager omsorg for alle børns dannelse, læring, trivsel og udvikling i fællesskab, hvor alle børn er betydningsfulde |
| **Den fysiske indretning:**Hvordan stimulerer og inviterer opbygningen og indretningen af det fysiske miljø til leg og udforskning af omgivelserne? | Ligesom sidste år fremstår børnehaven med en imødekommende og rolig atmosfære. Der er afgrænsede og tematiserede læringsmiljøer, hvor børnene har mulighed for at fordele sig i mindre grupper og fordybe sig i lege og aktiviteter.Børnehaven har lokaler til fysisk aktive lege og områder, hvor børnene kan være og lege mere roligt.Børnene ommøblerer og inddrager møbler og legetøj i deres lege i hele børnehaven. Børnehavens indretning inviterer til lege. |
| I hvor høj grad er det muligt, at fordybe sig i lege og aktiviteter uden forstyrrelser? (herunder graden af støj og larm) | Indretningen med børnevenlige legemiljøer og grønne planter gør, som i nogen grad er afskærmet gør at børnene kan fordybe sig i lege.Ved tilsynet er børn og vokse fordelt i alle rum, og generelt er der et lavt støjniveau i børnehaven. |
| **Det pædagogiske personale:**Hvordan fremstår personalet som positive rollemodeller, der understøtter alle børn i engageret deltagelse i dagtilbuddets aktiviteter? (herunder personalets deltagelse og position samt inddragelse af børnenes perspektiver) | Personalet fremstår i høj grad som positive rollemodeller. Tonen er anerkendende, rolig og det er tydeligt at de kender det enkelte barn.Aflevering/modtagelsen af børnene foregik frem til kl.9.30 ved tilsynet i hele huset. De yngste børn gik sammen med deres forældre rundt fra stue til stue for at finde en aktivitet eller et fællesskab. Der var mange tilbud og personalet var gode til at invitere ind. Men kan drøfte om de mange tilbud gør afleveringen og modtagelsen lettere for det enkelte barn? Ligeledes kan man drøfte hvad denne organisering betyder i forhold til afbrydelser og børnenes opmærksomhed i de lege og aktiviteter som allerede er i gang? |
| Vurderes børnene engagerede og synes de at opleve aktiviteterne i dagtilbuddet som meningsfulde? | Ved tilsynet var der både aktiviteter, som var planlagte i forhold til hvilke børn der skulle deltage, og aktiviteter, som opstod spontant. Af planlagte aktiviteter kan nævnes tur i skoven og fejring af fødselsdag. Af spontane aktiviteter kan nævnes, leg med togbane, far, mor børn leg, fodring af dyr, motorik i ’rytteren’ og på plænen og billeg. Det var ikke svært at få børnene med i aktiviteterne, børnene foreslog også flere af dem selv. Børnene deltog i de ikke planlagte aktiviteter så længe, som de ville.  |
| Hvordan arbejder personalet med at stimulere børnenes nysgerrighed og med at udvikle børnenes lyst til at udforske og eksperimentere? | I kommunikationen opfordredes børnene til at tænke over og give deres bud på udvikling i legen/aktiviteten. Børnene har mulighed for at eksperimentere både kropsligt og med ting, materialer og legetøj i børnehaven i deres lege og aktiviteter.  |
| **Børnefællesskaber:**Opleves børnefællesskaberne som positive samspil præget af åbenhed, tryghed og nysgerrighed? | Ved tilsynet iagttog jeg ganske få konflikter mellem børnene. Børnene var opmærksomme på hinanden og hjalp tit hinanden. Medarbejderne var opmærksomme på at støtte og guide børnene til deltagelse og samspil.  |
| Har alle børn mulighed for deltagelse i fællesskaberne? – er der åbenhed overfor børnenes forskellige måder at udtrykke sig og deltage på? | Børnene virkede meget tillidsfulde og trygge i forhold til at give udtryk for deres ønsker om deltagelse. Voksne var også opmærksomme på de tegn, som børnene viste omkring dette.Enkelte børn gik meget frem og tilbage uden at finde et sted at slå sig ned, eller også deltog de ganske kort tid i de enkelte aktiviteter.  |
| **Evt.**Øvrige kommentarer fraKonsulenten.Punkter fra lederens beskrivelse:* Sprog
* Retningslinjer for opsyn og på ture uden for dagtilbuddet
* Børn i udsatte positioner
* Overgange fra børnehave til SFO/skole
* Evaluering og pædagogisk udvikling
 | Der skal udarbejdes handleplaner for alle børn der har behov for en fokuseret eller en særlig sprogindsats.Ved tilsynet blev nye retningslinjer uddelt. Af retningslinjerne fremgår ikke hvordan det overordnede opsyn med legepladsen sikres. Ved bekymring skal institutionen bruge Roskildemodellen som findes elektronisk på Roskilde Kommunes hjemmeside:<https://formidlingroskilde.alldialogue.dk/>Børn i Roskilde Kommunes dagtilbud og SFO/skole lærer samme sang for at styrke overgangen. I finder mere information på Roskilde Kommunes hjemmeside her: <https://roskilde.dk/klar-parat-start>Helle sender tekst m.m. til institutionen på mail.Der er brug for viden om indholdet i den styrkede pædagogiske læreplan, som alle dagtilbud skal udarbejde første gang i juni 2020. Læreplanen indeholder et fælles pædagogisk grundlag, der gælder for alle danske dagtilbud. Der er desuden formuleret 12 pædagogiske læringsmål for læringsmiljøer i dagtilbud og der er nye krav til blandt andet om etablering af en evalueringskultur. Der udarbejdes løbende materialer til arbejdet med læreplanen. Materialerne er samlet her: [www.emu.dk](http://www.emu.dk) |
|  |
| **Opsamling på drøftelse med institutionsleder og repræsentant fra bestyrelsen.** |
| Lederskift og nye medarbejdereTonen og atmosfæren i børnehavenModtagelse af børnForberedelse af børn – overgange i hverdagenSikkerhed | Siden januar 2019 er der startet ny leder, nye pædagoger og nye vikarer. Halvdelen af personalet er nye, hvilket betyder at der i høj grad er brug for at drøfte pædagogik, samarbejde og organisering af det pædagogiske arbejde for at få indarbejdet en fælles kultur og anvendt pædagogik. Dette tager tid.Samtidig har forandringer givet uro i bestyrelsen og i samarbejdet mellem bestyrelse, forældre og leder undervejs. Der har været fire forskellige bestyrelser siden januar. Atmosfæren i børnehaven virker på samme tid rolig og urolig. Både børnenes og de voksnes stemmer er rolige, kommunikationen er anerkendende og positiv og børnene får god hjælp af voksne og af hinanden. Samtidig går/bevæger personale og børn sig meget rundt i huset. Der er mange gode aktiviteter, som findes på i øjeblikket. Børnene går rundt og finder det, som de gerne vil med til. Vi drøftede hvorvidt og hvordan personalet sikrer, at alle børn har mulighed for at deltage i meningsfulde fællesskaber.Vi drøftede om forældre og de yngste børn ved hvem de kan gå til af voksne og hvilke muligheder børnene har for at være med i noget, når de kommer om morgenen. Vi drøftede muligheder for at hjælpe børnene godt i dagens overgange. Fx forberede børnene på hvad der skal ske efter en aktivitet. Tale med børnene om hvilke muligheder der har for aktiviteter og fællesskaber, også for at synliggøre disse for børnene imellem.Ved tilsynet sås, at børn selv gik ud på plænen over for indgangen til børnehaven. De skulle have siddet i indgangen og ventet på en voksen, men de gik selv ud, før den voksne kom. Børnene lod yderdøren stå åben, og der var yngre børn i entreen, som kunne have gået med de større børn ud. Lederen ser, at børnene er gået ud og kalder dem tilbage. Hændelsen, sammenholdt med en tidligere hændelse, gør at institutionen får påbud om børnesikring af indgangsdør og vindue i køkkenet. |
| **Anbefalinger og evt. påbud** |
| Anbefalinger | * Drøft hvordan I kan styrke trygheden for børn og forældre i den daglige overgang fra hjem til dagen i dagtilbuddet endnu mere. Særligt modtagelsen af de yngste børn. Se ovenfor.
* Sæt fokus på balancen mellem voksen- og børneinitierede aktiviteter i jeres planlægning. Gå efter 50/50, det vil sige halvdelen af tiden med planlagte vokseninitierede aktiviteter og den anden halvdel til børneinitierede aktiviteter.
* Opsøg og styrk jeres viden om den styrkede pædagogiske læreplan, som I skal arbejde med og selv udarbejde frem til juni 2020. Se også under punktet med kommentarer fra konsulenten.
 |
| Påbud | * Indgangsdøren til entreen skal børnesikres på en møde, så børnene ikke selv kan gå ud af den.
* Vinduet over bænken ved spisebordet i køkkenet skal sikres så børnene ikke selv kan åbne det helt op.
 |

Tilsynet er foretaget af: Helle Mitzi Christiansen, Udviklingskonsulent, Roskilde Kommune

Dato: 11. juni 2019